## Д О Г О В О Р ЗА С Ъ Т Р У Д Н И Ч Е С Т В О

Днес, ..........., в гр. София,между:

1. **Фонд “Социална закрила”** със седалище и адрес на управление: гр. София, ул. “Триадица” № 2, БУЛСТАТ 176162059, представляван от Марина Сарадинова – изпълнителен директор и Айтен Ахмедова - главен счетоводител, наричан за краткост **ИНВЕСТИТОР**,
2. **Община ................ ,** БУЛСТАТ ................., съсседалище и адрес на управление: ................ , представлявана от ......................– Кмет на Община ................., наричана за краткост **ВЪЗЛОЖИТЕЛ-СЪИНВЕСТИТОР**

И

1. **„...............“ ............. , ЕИК: ............... ,** със седалище и адрес на управление: ................, банкова сметка: IBAN: .............., BIC .........., представлявано от ............. в качеството му на ..............., наричано за краткост **ИЗПЪЛНИТЕЛ**,

се подписа настоящият договор за сътрудничество при следните условия:

**I. ОБЩИ ПОЛОЖЕНИЯ**

Чл. 1. С този договор страните се уговарят да извършват в общ интерес следната дейност: изпълнение на строително-ремонтни работи “**................................................**” в изпълнение на проект за предоставяне на безвъзмездна финансова помощ от Фонд „Социална закрила” при Министерство на труда и социалната политика съгласно количественно-стойностна сметка на **ВЪЗЛОЖИТЕЛ-СЪИНВЕСТИТОРА** и офертата на **ИЗПЪЛНИТЕЛЯ**, неразделна част от настоящия договор.

Чл. 2. Всяка страна ще осъществява посочената в чл. 1 дейност от свое име и за своя сметка при реда и условията на настоящия договор.

Чл. 3. За уреждането на възникнали отношения по повод на извършваната дейност страните по договора могат да сключват допълнителни споразумения, които се явяват неразделна част от настоящия договор.

### II. ЦЕНА И НАЧИН НА ПЛАЩАНЕ

Чл.4. Общата стойност на договорените за изпълнение работи възлиза **.............. лв**., /........................../, с включено ДДС и са платими както следва:

1. **ИНВЕСТИТОРЪТ** заплаща извършената работа на стойност **...............лв**.(....................) с включен ДДС ;
2. **ВЪЗЛОЖИТЕЛ-СЪИНВЕСТИТОРЪТ** заплаща извършената работа на стойност **..........лв**.(...............) с включен ДДС.

Чл.5. Цената е формирана в съответствие с количествено – стойностна сметка от предложението на **ИЗПЪЛНИТЕЛЯ**, която е неразделна част от настоящия договор.

Чл.6. Единичните цени, предвидени в офертата на **ИЗПЪЛНИТЕЛЯ**, по които ще се извършва плащането, са окончателни и не подлежат на промяна.

Чл.7. **ИНВЕСТИТОРЪТ** ще разплаща извършените строително-монтажни работи в лева, по банков път, по посочената сметка на **ИЗПЪЛНИТЕЛЯ**, при изпълнение на следните условия:

1. отчитането на изпълнените СМР се извършва с констативен протокол обр.19 и с приключвателен протокол, които се представят на **ВЪЗЛОЖИТЕЛ-СЪИНВЕСТИТОРА** с придружително писмо от **ИЗПЪЛНИТЕЛЯ**. **ВЪЗЛОЖИТЕЛ-СЪИНВЕСТИТОРЪТ** или упълномощено от него физическо или юридическо лице, изпълняващо функциите на инвеститорски контрол ги проверява, оформя и в пет дневен срок от датата на получаването им ги изпраща на **ИНВЕСТИТОРА.**
2. Представител на **ИНВЕСТИТОРА** проверява представените строителни книжа и финансово-счетоводни документи. Разплащането на извършените и отчетени с горепосочените два протокола, ще става в десетдневен срок от датата на издаване на данъчна фактура от страна на **ИЗПЪЛНИТЕЛЯ**.
3. подписаните двустранни документи по т.1 между **ВЪЗЛОЖИТЕЛ-СЪИНВЕСТИТОРА** и **ИЗПЪЛНИТЕЛЯ** се считат за окончателни и всички последващи корекции в тях са недействителни.
4. Когато обекта се финализира, замразява или спира **ИНВЕСТИТОРЪТ** заплаща на **ИЗПЪЛНИТЕЛЯ** извършените към момента СМР.

### III. СРОК НА ДОГОВОРА

Чл.8. Срокът за изпълнение на настоящия договор е ........................, считано от датата на подписване на акт обр.2а от Наредба 03/31.07.2003г., съгласно предложението на **ИЗПЪЛНИТЕЛЯ**, но не по-късно от ......

Чл.9. Срокът регламентиран в чл. 8 може да се коригира от страните след сключването на допълнително договорно споразумение между тях, при промяна предмета на настоящия договор, действие на форсмажорни условия или други случаи.

### IV. ПРАВА И ЗАДЪЛЖЕНИЯ НА ИНВЕСТИТОРА

Чл.10. **ИНВЕСТИТОРЪТ** има право:

1. да проверява представените от **ВЪЗЛОЖИТЕЛ-СЪИНВЕСТИТОРА** строителни книжа и разплащателни документи;
2. да откаже да заплати изпълнените СМР, които не съответстват на посоченото в офертата, не отговарят на изискванията на действащото законодателство, не отговарят на изискванията за качество на вложените материали, изделия, и техническата спецификация..

Чл.11. **ИНВЕСТИТОРЪТ** се задължава:

1. да проверява законосъобразността на представените книжа и разплащателни документи за извършените СМР.
2. да заплати извършените работи в срок и по цена, съгласно условията на този договор и предложението на **ИЗПЪЛНИТЕЛЯ**.

### V. ПРАВА И ЗАДЪЛЖЕНИЯ НА ВЪЗЛОЖИТЕЛ-СЪИНВЕСТИТОР

Чл.12. **ВЪЗЛОЖИТЕЛ-СЪИНВЕСТИТОРЪТ** има право:

1. да проверява представените от **ИЗПЪЛНИТЕЛЯ** строителни книжа и разплащателни документи;
2. да откаже да приеме изпълнените СМР, които не съответстват на посоченото в офертата, не отговарят на изискванията на действащото законодателство, не отговарят на изискванията за качество на вложените материали, изделия и техническата спецификация.

Чл.13./1/ **ВЪЗЛОЖИТЕЛ-СЪИНВЕСТИТОРЪТ** се задължава:

1. да предаде на **ИЗПЪЛНИТЕЛЯ** на следващия ден след подписването на договора строителната площадка на обекта в състояние, позволяващо извършването на договорените СМР;
2. да заплати извършените работи в срок и по цена, съгласно условията на този договор и предложението на **ИЗПЪЛНИТЕЛЯ**.
3. в срок от 2 /два/ дни след подписване на договора да съобщи на **ИЗПЪЛНИТЕЛЯ** трите имена на длъжностните лица с които ще се контактува официално по въпроси, свързани с изпълнението на договора;
4. да приеме извършените СМР с протоколи;
5. да контролира законосъобразното започване и извършване на работите;
6. да не променя предназначението и да не извършва разпоредителни сделки с недвижимия имот, в който се извършват договорените в настоящия договор работи за срок от пет години, считано от приключването и отчитането на проекта;

/2/ При неспазване на клаузата по ал.1, т. 6, **ВЪЗЛОЖИТЕЛ-СЪИНВЕСТИТОРЪТ** заплаща на **ИНВЕСТИТОРА** неустойка в трикратния размер на извършеното финансиране по настоящият договор.

### VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.14. **ИЗПЪЛНИТЕЛЯТ** има право да получи стойността на извършените работи в размер, по начин и срокове, определени в настоящия договор, при условие че е изпълнил добросъвестно всички условия в него.

Чл.15. **ИЗПЪЛНИТЕЛЯТ** е длъжен:

1. да изпълни възложеното с настоящия договор съгласно приложената количествена сметка, като стриктно спазва изискванията на ЗУТ и действащите в Република България нормативни документи.;
2. да спазва указанията на **ИНВЕСТИТОРА** и **ВЪЗЛОЖИТЕЛ-СЪИНВЕСТИТОРА**, освен ако са в нарушение на строителните правила и нормативи или водят до съществено отклонение от поръчката;
3. да влага при изпълнението материали и изделия, които отговарят на действащите стандарти, като представя необходимите документи и сертификати за качество;
4. да изпълни предмета на настоящия договор в договорения срок;
5. да осигурява охрана на обекта до подписване на окончателния протокол;
6. да предаде на **ВЪЗЛОЖИТЕЛ-СЪИНВЕСТИТОРА** извършените работи с окончателен приемо-предавателен протокол;
7. да отстранява за своя сметка появилите се недостатъци, установени при извършване на работите или по-късно появили се скрити недостатъци в рамките на гаранционните срокове;
8. да опазва имуществото на **ВЪЗЛОЖИТЕЛ-СЪИНВЕСТИТОРА**, до което има достъп по време на изпълнението;
9. в случай на увреждане по вина на **ИЗПЪЛНИТЕЛЯ** на съществуващи съоръжения и комуникации, разходите по възстановяването им са за негова сметка;
10. да спазва всички норми и изисквания по безопасност и охрана на труда;

Чл.16**. ВЪЗЛОЖИТЕЛ-СЪИНВЕСТИТОРЪТ** следи стриктно за спазване на горните изисквания и е длъжен в 7-дневен срок от установяване на неспазването им, веднага да предприеме мерки за писменото уведомяване на изпълнителя за отстраняването им в срок.

### VІI. ГАРАНЦИИ И ОТГОВОРНОСТИ

Чл.17. При забавено изпълнение или неизпълнение на задълженията си по този договор, неизправната страна дължи на изправната неустойка в размер на 1 % за всеки просрочен ден върху размера на договорената стойност, но не повече от 50 % от същата.

Чл.18. **ИЗПЪЛНИТЕЛЯТ** гарантира извършването на възложената му с този договор задача, съгласно изискванията на действащата нормативна уредба в отрасъл “Строителство”.

### VIIІ. РАЗРЕШАВАНЕ НА СПОРОВЕТЕ

Чл.19. Страните се задължават първоначално да решават споровете си по пътя на преговорите.

Чл.20. Споровете се решават страните в срок до 3 /три/ работни дни от възникването им. При невъзможност за постигане на съгласие, спорът се отнася за решаване до компетентния съда.

### IX. ИЗКЛЮЧИТЕЛНИ ФОРСМАЖОРНИ УСЛОВИЯ

Чл.21. Страните по този договор не си дължат взаимно обезщетение за неизпълнение на своите задължения, които са пряка и непосредствена последица от действие на форсмажорни обстоятелства.

### X. ДОПЪЛНИТЕЛНИ УСЛОВИЯ. ПРЕКРАТЯВАНЕ

Чл.22. При промяна в условията на настоящия договор, дължащи се на изменения в законови разпоредби и нормативни актове, страните сключват допълнително споразумение.

Чл.23. Всички въпроси неуредени с настоящия договор се решават в съответствие с действащата нормативна уредба и спазвайки принципите на взаимна изгода.

Чл.24. Действието на настоящия договор се прекратява:

а) по взаимно съгласие;

б) с изтичане на срока;

в) с изпълнение на поръчката;

г) при настъпване на обективна невъзможност за изпълнението на поръчката;

д) с оттеглянето на поръчката от **ИНВЕСТИТОРА** или **ВЪЗЛОЖИТЕЛ-СЪИНВЕСТИТОРА**;

Чл.25. Когато изпълнението на поръчката стане невъзможно, както и когато **ВЪЗЛОЖИТЕЛ-СЪИНВЕСТИТОРЪТ** оттегли поръчката, той изплаща на **ИЗПЪЛНИТЕЛЯ** частта от уговореното възнаграждение, съответстваща на степента на изпълнение на поръчката, както и пълно обезщетение за направените разноски.

Настоящия договор се състави в 4 /четири/ еднообразни екземпляра – два за ФСЗ и по един за другите страни.

Неразделна част от настоящия договор са:

1. Количествено-стойностна сметка;
2. Подробна количествено – стойностна сметка;
3. Акт за установяване на извършените и подлежащи на заплащане СМР;
4. Акт за установяване на всички видове СМР/СРР/КРР, подлежащи на закриване;
5. Протокол за фактическо приключване на СМР/РСМР;
6. Протокол за съответствие на доставени/вложени материали на обекта по време на изпълнението на видовете СМР;
7. Копие на Заповед, издадена от възложителя-съинвеститор за определяне на лицата за участие в инвестиционния процес и приемане на обекта, с приложен списък към нея по образец;
8. Сертификат за произход на вложените материали;

**ЗА ИНВЕСТИТОРА,**

**ИЗПЪЛНИТЕЛЕН ДИРЕКТОР ………………………………… /МАРИНА САРАДИНОВА/**

**СЧЕТОВОДИТЕЛ ………………………….**

**/АЙТЕН АХМЕДОВА/**

**ЗА ВЪЗЛОЖИТЕЛ-СЪИНВЕСТИТОРА, .............................................**

**КМЕТ НА ОБЩИНА : /** **.................................. /**

# ЗА ИЗПЪЛНИТЕЛЯ,

**„........................“ ...... .......................................**

**....................................: /..................................** **/**

# 

Съгласувал,

…….. – предварителен контрол:

………. – консултант на ФСЗ

Изготвил,

………….. – юрисконсулт на ФСЗ